Αθήνα: 16.06.2015

Αρ. Πρωτ.:1696

**ΔΕΛΤΙΟ ΤΥΠΟΥ**

**Ε.Σ.Α.μεΑ.: Μεγάλες καθυστερήσεις στις κάρτες μετακίνησης ΑμεΑ 2015**

Επείγουσα επιστολή με αποδέκτη την αναπληρώτρια υπουργό Κοινωνικής Αλληλεγγύης Θεανώ Φωτίου απέστειλε η ΕΣΑμεΑ, για την τεράστια καθυστέρηση που υπάρχει στην έκδοση της απόφασης για τα δελτία μετακίνησης ΑμεΑ για το έτος 2015.

Έχει περάσει το μισό ημερολογιακό έτος και ακόμη δεν έχει υπογραφεί σχετική απόφαση, με ότι αυτό συνεπάγεται για τις μετακινήσεις των ατόμων με αναπηρία, της κοινωνικής κατηγορίας που έχει πληγεί όσο καμία άλλη από τις συνέπειες της οικονομικής κρίσης.

Εντωμεταξύ η παράταση που έχει δοθεί στα δελτία του 2014, επειδή μέχρι σήμερα δεν έχουν εκδοθεί νέα δελτία για να καλύψουν το σύνολο των ΑμεΑ, φυσικά δεν αρκεί.

Τέλος η ΕΣΑμεΑ τονίζει ότι θεωρεί δεδομένο ότι δεν θα υπάρξουν δυσάρεστες αλλαγές στα οικονομικά κριτήρια σύμφωνα με τα οποία ορίζονται οι δικαιούχοι καρτών, όπως δεν είχε υπάρξει αλλαγή και τα προηγούμενα χρόνια.

**Η επιστολή επισυνάπτεται** [**http://is.gd/jS0rJO**](http://is.gd/jS0rJO)

*Για περισσότερες πληροφορίες επικοινωνήστε με τον Πρόεδρο της Ε.Σ.Α.μεΑ. κ. Ι. Βαρδακαστάνη στο κινητό τηλέφωνο 6937157193.*

Τώρα μπορείτε να ενημερωθείτε για όλες τις εξελίξεις στο χώρο της Αναπηρίας στη νέα ιστοσελίδα της Ε.Σ.Α.μεΑ. [**www.esaea.gr**](http://www.esaea.gr/) και [**www.esamea.gr**](http://www.esamea.gr/) **.**